So und scho simmer wieder z Auckland. So na Monet got scho extrem schnell verbi hemmer ez grad  gmerkt. Dr Karra hemmer abgeh und mora gots scho über da Pazifik uf Hawaii…also das heisst wenns denn au flügen. Leider tuat jo momentan in Chile a Vulkan biz blöd. Und dummerwies betrifft das Neuseeland recht stark. Bis ez hen Jetstar und Quantas ihri Flüg amigs gstricha. Air New Zealand isch bis ez eigentlich fascht immer gfloga. Warum au immer. Miar flügen uf jeda Fall mit dena.. Jo mol luaga wias am Samschtig denn usgseht. Uf jeda Fall hemmer ez glich no paar schöni Täg (wettertechnisch) gha und hen dr  Norda no biz gnossa. Döt sin d Temperatura au no biz gmässigter gsi als im Süda. Isch halt do biz umgekehrt als bi üs nit wohr. Jo aber schiffa tuats glich no öppa jeda Tag und so pflüagi halt denn öppa uf am Camping mol a Plätzli um mit manövriara. Aber gseht amigs no ganz cool us find i. Dr Campingtyp wohrschinlich nit…aber who cares nit wohr.